《水阁秋夜》
宋代·赵汝燧

云收一点无，秋洗四山净。野水吞长天，凉月分两镜。

倚湖阁虚窈，缘石竹脩劲。孤斟领幽寂，新醪快村硬。

露冷欺病骨，更阑瞻斗柄。欲去未属餍，倚栏成短咏。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。